b'\n_START_ARTICLE_\nEvenes flystasjon\n_START_SECTION_\nHistorie\n_START_PARAGRAPH_\nArbeidet med \xc3\xa5 bygge Evenes flystasjon kom i gang sent p\xc3\xa5 1970-tallet, flere \xc3\xa5r etter at den sivile flyplassen \xc3\xa5pnet i 1973. M\xc3\xa5let var at stasjonen skulle v\xc3\xa6re et knutepunkt for \xc3\xa5 transportere allierte til Norge, i begynnelsen Bod\xc3\xb8 hovedflystasjon. Det f\xc3\xb8rste personellet kom i 1979. _NEWLINE_Byggingen skal ha skjedd med sv\xc3\xa6rt h\xc3\xb8yt tempo. Det ble besluttet \xc3\xa5 forlenge rullebanen, bygge sheltere og hangerer, samt \xc3\xa5 utstyre flystasjonen med et L60 kanonbatteri, som riktignok ble lagret i en hangar. _NEWLINE_Noen \xc3\xa5r senere ble det gravd ut kanonstillinger og flystasjonen fikk et rakettbatteri. _NEWLINE_Evenes flystasjon fikk ved begynnelsen av 1988 status som en selvstendig administrativ enhet. P\xc3\xa5 det meste hadde flystasjonen 250 til 300 personer ansatt eller stasjonert. Men allerede i 1991 skal de f\xc3\xb8rste signalene om en mulig nedtrapping ha kommet, som en f\xc3\xb8lge av slutten p\xc3\xa5 den kalde krigen._NEWLINE_Flystasjonen var i full operativ drift fram til 1993, da den ble satt p\xc3\xa5 mobiliseringsstatus. Dette f\xc3\xb8rte til all videre utbygging raskt ble avsluttet. I 2004 ble stasjonen tatt ut av mobiliseringsstatusen. Senere har Evenes flystasjon blitt leid p\xc3\xa5 hel\xc3\xa5rsbasis av Alliert treningssenter nord i Harstad._NEWLINE_Evenes var sammen med Bod\xc3\xb8 hovedflystasjon og \xc3\x98rland hovedflystasjon en av kandidatene som fremtidig kampflybase for F-35. Forsvarssjefen leverte 24. november 2011 sin innstilling om \xc3\xa5 velge \xc3\x98rland hovedflystasjon framfor Bod\xc3\xb8 p\xc3\xa5 grunn av pris, n\xc3\xa6rhet til skytefelt over b\xc3\xa5de sj\xc3\xb8 og land samt at \xc3\x98rland er et omr\xc3\xa5de uten sivil trafikk. Forsvarssjefen la ogs\xc3\xa5 vekt p\xc3\xa5 at den flystripen som allerede er der kan brukes p\xc3\xa5 \xc3\x98rland i motsetning til i Bod\xc3\xb8. 14. juni 2012 vedtok Stortinget at \xc3\x98rland skal v\xc3\xa6re fremtidig kampflybase med en fremskutt operasjonsbase for Nord-Norge p\xc3\xa5 Evenes.\n_START_SECTION_\nOppgraderinger av infrastruktur og drift\n_START_PARAGRAPH_\nForsvarsbygg har f\xc3\xa5tt i oppdrag \xc3\xa5 sikre at tilstrekkelig bygg og anlegg (EBA) samt infrastruktur er p\xc3\xa5 plass innen 1. august. 2022. Da kan de sammen med Forsvarsmateriell og Luftforsvaret starte pr\xc3\xb8vedriften. Innen utgangen av f\xc3\xb8rste kvartal i 2023 skal all EBA v\xc3\xa6re klar til Forsvaret for full drift. Det som skal bygges opp p\xc3\xa5 Evenes skal dekke de nasjonale behovene maritime patruljefly, samt best\xc3\xa5 av kontor og administrasjonsfasiliteter for 333-skvadronen._NEWLINE_Noe av det som planlegges er tilpasning av hangarer og bygging av tilstedevaktbygg for F-35, nybygg av kontorbygg, befalsforlegning, mannskapsforlegninger og sykestue, samt sikringstiltak. Det st\xc3\xb8rste byggeoppdraget er P-8-hangaren med tilh\xc3\xb8rende operative flater som skal st\xc3\xa5 klar i 2021/22. E_NEWLINE_Innen 2025 er det planlagt av det skal v\xc3\xa6re opp mot 500 ansatte og 300 vernepliktige p\xc3\xa5 Evenes.\n_START_SECTION_\nBudsjett\n_START_PARAGRAPH_\nInvesteringene som f\xc3\xb8lger av langtidsplanen til Forsvaret (LTP) har en kostnadsramme p\xc3\xa5 3,5 milliarder kroner. I tillegg kommer noe investeringer p\xc3\xa5 n\xc3\xb8dvendig fornyelse av bygg og anlegg samt og kostnader til inventar, p\xc3\xa5 ca. 600 millioner kroner. _NEWLINE_Totalt p\xc3\xa5 Evenes planlegger man \xc3\xa5 bruke vel 4,1 milliarder kroner p\xc3\xa5 fornyelser og utbygging av ulike typer bygningsmasser samt flyoperative flater.'